Košarkaška reprezentacija Belgije

**Košarkaška reprezentacija Belgije** (francuski: Équipe nationale Belge de basketball, nizozemski: Belgisch nationaal basketbalelftal, ) predstavlja Belgiju na međunarodnim košarkaškim takmičenjima i njom upravlja Košarkaški savez Belgije.

Belgija se 18 puta kvalifikovala na Eurobasket, a najbolji rezultat je postigla 1947, gdje su završili kao četvrti. Osim toga, Belgija je učestvovala na Olimpijskim igrama u tri navrata, 1936, 1948. i 1952. Iako je Belgija učestvovala u EuroBasketu i Olimpijskim igrama još uvijek je u potrazi za prvim nastupom na FIBA Svjetskom prvenstvu.

Reprezentacija Belgije ima nadimak i takođe se predstavlja kao **Belgijski lavovi**.

## Historija 
### 1920-1950te 
Belgija je svoju prvu zvaničnu utakmicu odigrala 6. maja 1928, doživili su poraz od Francuske u Briselu rezultatom 17-31. Postala je članica FIBA-e 1933. A na svom prvom Evropskom prvenstvu učestvovala je 1935. U prvoj utakmici na prvenstvu, poražena je od Španije sa 25-17. Nakon poraza, nije se uspjela plasirati u polufinale, a takmičenje je završila u klasifikacionoj rundi.

Na Olimpijskim igrama 1936. je brzo eliminisana, nakon što je doživila 2 poraza u 2 utakmice na turniru. Deset godina kasnije, ponovo se pojavila na međunarodnoj sceni sa učešćom na EuroBasketu 1946. U takmičenju, izgubila je svoje jedine dvije utakmice u pretkolu, što ih je poslalo u fazu plasmana. Tamo je pobjedila utakmicu protiv Poljske rezultatom 22-39. Nakon toga ostvarila je još jednu pobjedu nad Luksemburgom i završila je turnir na sedmom mjestu. Godinu dana kasnije, vratila se na kontinentalni nivo za EuroBasketu 1947. Nakon što je izgubila prvu utakmice na turniru protiv Egipta, Belgija se okrenula i savladala Albaniju sa 114-11. U svom posljednjem meču pretkola ponovo je ostvarila pobjedu, ovaj put protiv Italije za prolaz dalje. Belgija je prošla u drugu grupnu fazu takmičenja sa pobjedom nad Francuskom 26-27. Međutim, završila je na rekordu 2-2 do kraja turnira, i samim tim se plasirala na četvrto mjesto. Na Olimpijskim igrama 1948. nije uspjela proći preliminarnu fazu i ponovo je ispala u klasifikacioni krug, u kome je i završila takmičenje.

1950. učestvovala je na Evropskom kvalifikacionom turniru za prvo FIBA Svjetsko prvenstvo. Na kraju, nije se kvalificirala na završno takmičenje, nakon tijesnih poraza od Španije i Jugoslavije. Sljedeće godine, kvalificirala se na EuroBasketu 1951, gdje je  ostala neporažena u pretkolu sa rekordom (3-0). Međutim, u četvrtfinalnom kolu je izgubila sva tri meča, sa tim poslana je u fazu klasifikacije gdje je i završila turnir.

Na Olimpijskim igrama 1952. je imala treći nastup na takmičenju, izgubivši dva od svoja tri meča i nije uspjela proći dalje. Na putu do EuroBasketa 1953, nastavljene su borbe za nastupanje na međunarodnoj sceni, postigla je u preliminarnoj rundi postigla rekord (1-2); i poslata je u fazu klasifikacije gdje je završila nastup na turniru.

Nakon razočaravajućeg turnira za Belgiju, odbila je da učestvuje u takmičenju 1955, i umjesto toga je ušla u takmičenje 1957. Ali opet je sakupila loše rezultate u preliminarnoj fazi sa rekordom (0–3) i ispala u krug klasifikacije, izgubila je svoja prva dva meča, a onda je ostvarila svoju prvu pobjedu u takmičenju protiv Austrije rezultatom 58-70. Nakon te pobjede, pobjedila je još u tri od sljedeće četiri utakmice, uključujući pobjedu nad Albanijom rezultatom 90-48 u posljednjoj utakmici na turniru. Na toj utakmici plejmejker Eddy Terrace je postigao 63 poena, čime je postavio rekord postignutih poena EuroBasket-a na jednoj utakmici do tog trenutka. Dvije godine kasnije, je imala svoj sedmi nastup na EuroBasket-u gdje su igrali na takmičenju 1959, tu je zabilježila (2-1) rekord u preliminarnoj fazi, i ostvarili plasman u polufinale. Nakon toga je izgubila dvije od tri utakmice, samim tim su nestale šanse za medalju.

### 1960-1990te
U šezdesetim godinama, prvo takmičenje u kojem ove decenije je Belgija učestvovala je bio EuroBasket 1961. Nakon što je završila na drugom mjestu u grupi preliminarnog kola, prošla je u drugu grupnu fazu. Međutim, čak i nakon pobjede u tri od četiri utakmice u kolu, eliminirana je iz borbe za medalju. Dvije godine kasnije, na EuroBasketu 1963, pobjedila je u svom prvom meču takmičenja protiv Turske rezultatom 71-52. Iako je uspjela ostvariti (3-3) rekord, završila je klasifikacionom krugu u kojem su završili turnir. U narednim godinama za Belgiju, frustracija je nastavila rasti, jer su se samo jednom kvalifikovali za Evropsko prvenstvo (1967.), u četrnaest godina.

Na EuroBasketu 1977. po prvi put je bila domaćin turnira i pobijedila u prvoj utakmici 107–98 protiv Finske. Međutim, izgubila je tri od naredne četiri utakmice u pretkolu, i još jednom je morala završiti takmičenje u fazi plasmana. Dvije godine kasnije, Belgija je imala katastrofalan nastup na EuroBasketu 1979, ostala je bez pobjede sa rekordom (0-7), sa tim je i završila turnir na poslednjem mjestu. Nakon tog događaja, nije se uspjela kvalificirati na nijedno veliko međunarodno takmičenje tokom 1980-ih. Četrnaest godina nakon što se takmičila na svom posljednjem EuroBasketu, kvalifikovala se za turnir 1993. U prvoj utakmici na turniru, pobjedila je Sloveniju sa 61-82. Na kraju se ispostavilo da je ta pobjeda bila jedina na turniru za Belgiju, jer su izgubili sljedećih pet utakmica prije nego što su eliminisani.

### 2000-2010te
Nakon prijelaza stoljeća, dolazak Belgije na EuroBasket 2011, označio je prvi put da se reprezentacija kvalifikovala za kontinentalnu fazu nakon 18 godina. Ipak su odigrali razočaravajući turnir, izgubivši svih pet mečeva preliminarnog kola, nakon čega su bili elimisani. Dvije godine kasnije, ponovno su se takmičili na EuroBasketu 2013. Nakon poraza od Ukrajine rezultatom 57-58 u svojoj prvoj utakmici na turniru, pokazala je borbu u svojoj drugoj utakmici, gdje su ostvarili pobjedu protiv Njemačke 73-77 u produžecima. Završila je preliminarnu fazu sa rekordom (2-3), sa tim se plasirala u drugi krug. Tamo je izgubila dvije od svoje tri utakmice, zbog toga su bili eliminisani sa turnira. Kvalificirala se za EuroBasket 2015, nakon što je ostvarila (5–1) rekord u kvalifikacijama.  Na turniru u svoje prve dvije utakmice je doživjela poraz i pobjedu, a onda je ostvarila sjajnu pobjedu nad Litvanijom 74-76. Završila je grupnu fazu sa (3-2) rekordom i napredovala. U osmini finala, eliminirana je od Grčke rezultatom 75-54.

Da bi stigla do EuroBasketa 2017, još jednom je imala (5-1) rekord tokom svoje kvalifikacione kampanje. Međutim, nije uspjela održati postignutu formu koju je imala tokom kvalifikacija, te je eliminisana nakon (1-4) rekorda u grupnoj fazi. Borbe za Belgiju i takmičenje na velikim turnirima su se nastavile tokom evropskih kvalifikacija za FIBA Svjetsko prvenstvo 2019, gdje je izbačena iz kvalifikacija nakon rekorda (1-5).

### 2020-trenutno
Belgija je ušla u pretkvalifikacije za EuroBasket 2022, gdje je ostala neporažena sa (4-0) rekordom, sa tim je osigurala učešće u kvalifikacijama. U kvalifikacijama, potpuno je dominirala protiv Litvanije i domogla se pobjede kod kuće u prvoj utakmici sa rezultatom 86-65. Nakon pobjede, završila je na vrhu svoje kvalifikacione grupe, sa tim je stigla do svog petog uzastopnog učešća na Evropskim prvenstvima. Izabrana u grupu A na takmičenju, doživila je poraz i pobjedu u prve dvije utakmice na turniru, a nakon toga je ostvarila impresivnu pobjede od 83-73 protiv eventualnog prvaka Španije. Nakon prolaska u grupnu fazu, eliminirana je u osmini finala od Slovenije 88-72.

## Takmičenja 
### Svjetsko prvenstvo
### Olimpijske igre
### Evropsko prvenstvo
## Ekipa
### Trenutni sastav
Sastav za EuroBasket 2025.

### Postava
## Selektori kroz historiju
## Oprema
### Proizvođač
*2015: KIPSTA

### Sponzor
*2015: Voo

## Reference
## Vanjski linkovi
*Službeni sajt
*Belgija na sajtu FIBA-e
*Belgija na sajtu Eurobasket.com
*Košarkaški rekordi Belgije na FIBA Archive

Belgija
Kategorija:Košarka u Belgiji
Košarka